ซอสเปรี้ยวหวาน

ซอสเปรี้ยวหวาน (; ) หมายถึงซอสประเภทต่าง ๆ ที่ผสมรสเปรี้ยวและหวานเข้าด้วยกัน ส่วนใหญ่ใช้ในอาหารจีนซึ่งเป็นต้นกำเนิด แต่ปัจจุบันก็พบว่าเป็นส่วนประกอบในอาหารอเมริกันและยุโรปต่าง ๆ มากมาย

ในเปรู ซอสเปรี้ยวหวานเรียกว่า ซัลซาเดตามารินโด () แปลว่า "ซอสมะขาม" แม้ว่าจริง ๆ แล้วจะไม่มีส่วนผสมของมะขามก็ตาม

ลักษณะเฉพาะ 

ข้อมูลบางแห่งกล่าวไว้ว่าซอสปรุงรสชนิดนี้ดั้งเดิมมาจากมณฑลหูหนานของจีน แต่ว่าซอสปรุงรสในพื้นที่นี้กลับมีการใช้น้ำส้มสายชูและน้ำตาลต่ำ หลายแห่งในจีนใช้ซอสที่ผสมผสานสองรสชาติพื้นฐานเข้าด้วยกัน และใช้เป็นซอสจิ้มกับอาหารประเภทเนื้อสัตว์ แทนที่จะปรุงด้วยซอสอย่างที่ทำในครัวตะวันตก การใช้ซอสรูปแบบนี้เป็นที่นิยมมากในหมู่ชาวจีนที่รับประทานอาหารประเภทเนื้อสัตว์ เช่น พริกและถั่วเหลืองสำหรับกุ้ง และน้ำมันและกระเทียมสำหรับอาหารประเภทห่าน อย่างไรก็ตามมีอาหารกวางตุ้งอย่างหมูเปรี้ยวหวานหรือลูกชิ้นปูเปรี้ยวหวานที่ปรุงเนื้อกับซอสในกระทะก่อนเสิร์ฟ

อาหารที่ใช้ซอสนี้ไม่ได้ปรุงด้วยวิธีเดียวกันทั้งหมด เช่น สลัดผลไม้รสเปรี้ยวหวาน ซึ่งมีต้นกำเนิดจากภูมิภาคตะวันตกของจีนและมักพบในอาหารจีน อาหารชนิดนี้ผสมสลัดที่มีผักต่าง ๆ เช่น แตงกวา มะเขือเทศ พริก หัวหอม เข้ากับสับปะรด น้ำส้มสายชู และน้ำตาลที่เสิร์ฟแบบเย็น

อ้างอิง 

เครื่องปรุงรสจีน
บทความที่มีข้อความภาษาจีน
อาหารจีนอเมริกัน